**ANEXO II**

**DECLARACIÓN RESPONSABLE “ENTIDADE LOCAL”**

D./Dª \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ con DNI \_\_\_\_\_\_\_\_\_\_\_\_\_\_\_, en calidade de \_\_\_\_\_\_\_\_\_\_\_\_\_\_\_\_\_\_\_\_\_\_\_\_(cargo que ocupa) e en representación de \_\_\_\_\_\_\_\_\_\_\_\_\_\_\_\_\_\_\_\_\_\_ (entidade local),

**DECLARA:**

Coñecer e aceptar os criterios e condicións expostas na **CONVOCATORIA PARA A IMPLANTACIÓN, NO MARCO DUN PROXECTO PILOTO, DE CONTEDORES PARA A RECOLLIDA SELECTIVA DA FRACCIÓN ORGÁNICA DE RESIDUOS MUNICIPAIS,** publicada no páxina web do SIRGa en data 29 de agosto de 2018, e en consecuencia:

1. Que os contedores subministrados destinaranse exclusivamente á nova implantación da recollida separada da fracción orgánica nesta entidade local, ou, no caso de dispor previamente da recollida separada de biorresiduos, á implantación naquelas zonas onde non se estea realizando este tipo de recollida diferenciada. En ningún caso se empregarán para outros tipos de residuos domésticos nin para reposición doutros contedores empregados para a mesma finalidade.
2. Que porá a disposición da Dirección Xeral de Calidade Ambiental e Cambio Climático un lugar no que se realizará o envío dos contedores para a súa entrega, indicando enderezo e coordenadas UTM do mesmo,e asinando, no momento da entrega, un acta de recepción do subministro.
3. Que asumirá, unha vez recepcionados os contedores, a distribución e colocación dos mesmos nas zonas obxecto de implantación dentro do seu territorio, así como todos os gastos que supoña a implantación da recollida separada dos biorresiduos (recollida, transporte e tratamento).
4. Que controlará a colocación exacta de cada un dos contedores subministrados, a través dun rexistro coa identificación de cada contedor e o seu lugar de colocación, para futuras auditorías.
5. Que desenvolverá campañas de formación aos usuarios que desexen participar no proxecto piloto, dos cales se levará un rexistro actualizado (cumprindo co establecido na LOPD), facendo entrega da chave do contedor de biorresiduos unha vez impartida a dita formación.
6. Que implantará e comunicará a posta en marcha deste proxecto de recollida separada da fracción orgánica dos residuos municipais á Dirección Xeral de Calidade Ambiental e Cambio Climático no prazo máximo de dous anos desde a recepción dos contedores e o executará durante un prazo mínimo de 5 anos a contar dende a dita implantación.
7. Que establecerá un acordo cunha planta de tratamento de biorresiduos, debidamente autorizada ou en trámite para obter a autorización, para o tratamento de residuos da fracción orgánica dos residuos municipais, cunha duración mínima de 5 anos.
8. Que levará a cabo, anualmente, un seguimento da implantación da recollida separada dos biorresiduos, durante o prazo mínimo de 5 anos, elaborando unha memoria anual de avaliación de resultados cos contidos mínimos que se establecen no texto desta convocatoria.
9. Que facilitará á Dirección Xeral de Calidade Ambiental e Cambio Climático información acerca do uso dos contedores entregados para a recollida da fracción orgánica, as memorias anuais de seguimento, así como outra información que lles sexa requirida coa finalidade de avaliar o resultado deste proxecto piloto.
10. Que comunicará á Dirección Xeral de Calidade Ambiental e Cambio Climático calquera incidencia significativa que afecte de forma concreta aos contedores entregados (tales como roturas, actos de vandalismo, etc.), identificando os contedores afectados.

En \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a \_\_\_\_\_\_\_\_\_\_\_\_\_\_\_\_\_\_\_\_\_\_ de 2018

Asdo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sinatura do representante e selo da entidade)